**SUSPECT DE IUBIRE (2)**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSPECT DE IUBIRE (2)

Dragul meu eşti suspect fără nicio-ndoială.

Mi-ai adus un buchet de camelii imens

Nu nega, şi cuvintele tale au sens

Spre a naşte anume între noi bănuială.

Verva ta uneori pare brusc întreruptă

De un gând ce-l ascunzi ori încerci să o faci.

Recunosc, când te bâlbâi aproape că-mi placi

Mai ales când privirea din mine se-nfruptă.

Simt arzând ochi tăi de o foame ciudată

Şi te simt cum te lupţi cu fantome perfide.

Între noi depărtarea pare-acum a se-nchide

Iar cetatea din juru-mi e cumva erodată.

Nu mă sperie să lupt, am putere din fire,

Dar nu vreau nicidecum să înving, vreau doar pace,

Iar tăcerea aceasta pot să-ţi spun că nu-mi place,

Dragul meu, te consider suspect de iubire.